Litova stelo

Litova stelo () – Lietuvos esperantininkų sąjungos žurnalas, leistas 1914 m., 1922–1926 m., 1935–1940 m. ir nuo 1991 m.

 Istorija 
1914 m. buvo leidžiamas Liepojoje, vėliau – Kaune. 1935–1936 m. leidinio tekstas spausdintas esperanto ir lietuvių kalba, 1937 m. Nr.1 (13) dalis teksto spausdinta lietuvių k., 1922–1926 m. ir 1938–1940 m. visas tekstas – tik esperanto kalba. Spausdino M. Adomavičiaus, F. Sokolovskienės, G. Lano ir M. Jolkos spaustuvės Kaune ir Marijonų spaustuvė Marijampolėje.

Rašyta apie esperantininkų sąjungos veiklą, propaguota tarptautinė esperanto kalba, pasakota pasauliui apie Lietuvos visuomeninį, politinį, kultūrinį gyvenimą. Bendradarbiavo Liudas Alseika, Vladas Butkus, Balys Giedra, Juozas Lazauskas, Antanas Prapuolenis, Stasys Zokas ir kt.

Nuo 1991 m. Vilniuje leidžiamas dvimėnesis žurnalas esperanto kalba, kaip atkurtas 1914 m., 1922–1926 m., 1935–1940 m. ėjęs to paties pavadinimo leidinys. Iniciatorius Laurynas Algimantas Skūpas. Leidžia Lietuvos esperantininkų sąjunga. Tiražas 1991 m. – 5000 egz., 1996 m. – 1000 egz.

Spausdinama visuomeninė ir kultūrinė informacija apie Lietuvą esperanto kalba.

 Redaktoriai 
 Adomas Dambrauskas-Jakštas – 1922–1926 m.
 Anicetas Butkevičius – 1935–1937 m.
 Petras Lapienė – 1937–1940 m.
 Adomas Vaitilavičius – 1991–1995 m.
 Petras Čeliauskas – 1995–2005 m.
 Vytautas Povilas Šilas – nuo 2006 m.

 Šaltiniai 

 Nuorodos 
 Litova Stelo

Kategorija:Lietuvos žurnalai
Kategorija:Esperanto Lietuvoje
Kategorija:Kauno spauda
Kategorija:Vilniaus spauda